**Δηλώσεις μαθημάτων εαρινού εξαμήνου 2016-17**

**Από 1/3/2017 έως 12/3/2017**

**Αφορά φοιτητές 6ου εξαμήνου και πάνω**

**Α. Κανόνες δήλωσης**

1. **ΜΑΘΗΜΑΤΑ**: Τα μαθήματα που δηλώνονται στο ΠΤΕΑ (μέσω της ηλεκτρονικής γραμματείας) για κάθε εξάμηνο είναι τα **Υποχρεωτικά**, τα **Επιλογής** και τα **Χρωστούμενα** (για φοιτητές μετά το 3ο εξάμηνο). Οι φοιτητές δηλώνουν απευθείας (**ν**) μαθήματα σε όλα τα εξάμηνα, όπου **ν** είναι ο αριθμός των μαθημάτων του τρέχοντος εξαμήνου (υποχρεωτικά + επιλογής) που αντιστοιχεί σε 30 ECTS. Τα επιπλέον μαθήματα (+2 και +4) είναι τα χρωστούμενα.
   * **ΥΠΟΧΡΕΩΤΙΚΑ**: Ο φοιτητής δηλώνει ΟΛΑ τα «Υποχρεωτικά» μαθήματα του τρέχοντος εξαμήνου. Το μάθημα της Ξένης Γλώσσας όπως και η Πρακτική Άσκησηθεωρείται υποχρεωτικό.

* **ΕΠΙΛΟΓΗΣ**: Ο φοιτητής δηλώνει «Επιλογής» μαθήματα από το τρέχον εξάμηνο και από παλαιά εξάμηνα για να συμπληρώσει 30 ECTS.
* **ΧΡΩΣΤΟΥΜΕΝΑ:** Είναι μαθήματα παλαιών εξαμήνων - έως **2** ή **4 μαθήματα -** που ο φοιτητής ΔΗΛΩΣΕ ή έπρεπε να δηλώσει στο παρελθόν και δεν τα πέρασε. Στην ηλεκτρονική Γραμματεία τα μαθήματα που έχουν δηλωθεί και στο παρελθόν εμφανίζονται με «**ΟΧΙ**» στην στήλη Πρώτη Δήλωση ή «*Πρ. Δηλ.*».

Τα χρωστούμενα μαθήματα, **+2** στο 4ο και 6ο εξάμηνο και **+4** στο 8ο εξάμηνο, θα τα αιτηθούν οι φοιτητές στη **Γραμματεία του Τμήματος** και θα καταχωρηθούν απευθείας από τη Γραμματεία, **ΜΕΤΑ τη λήξη των δηλώσεων** και συγκεκριμένα κατά το χρονικό διάστημα από **13-3-2017 έως 17-3-2017**, έπειτα από σχετικό έλεγχο.

**ΠΡΟΣΟΧΗ**: Φοιτητές που έχουν ήδη αντικαταστήσει χρωστούμενα μαθήματα επιλογής, ανεξαρτήτως εξαμήνου, σύμφωνα με τον Οδηγό Σπουδών, δεν μπορούν να δηλώσουν αυτά τα μαθήματα ως **χρωστούμενα**.

1. **ΓΛΩΣΣΑ:** Από τα μαθήματα της ξένηςγλώσσας (Αγγλικά, Γαλλικά, Ιταλικά, Γερμανικά, Νοηματική) επιλέγετε υποχρεωτικά ΜΟΝΟ ένα/εξάμηνο. Ο κύκλος της ξένης γλώσσας απαιτεί **4 μαθήματα της ίδιας γλώσσας** και δηλώνεται στο 1ο εξάμηνο. Ο φοιτητής μπορεί να δηλώσει παράλληλα δύο γλώσσες π.χ. Αγγλικά και Νοηματική, η μία όπως από τις δύο ΔΕΝ θα ληφθεί υπ’ όψιν για την απόκτηση πτυχίου (βαθμός και μονάδες). Φοιτητές που θέλουν να δηλώσουν τη **Νοηματική** **ως 2η γλώσσα** (δεν θα μετρά στο Πτυχίο) θα πρέπει να περάσουν από την Γραμματεία του Τμήματος **ΜΕΤΑ τη λήξη των δηλώσεων** και συγκεκριμένα κατά το χρονικό διάστημα από **13-3-2017 έως 17-3-2017**.
2. **ΠΤΥΧΙΑΚΗ**: Η Πτυχιακή εργασία είναι προαιρετική, δηλώνεται στο 8ο εξάμηνο (οριστικοποιείται & ξεκινά στο 7ο) και αντιστοιχεί σε **14** ECTS μονάδες. Αντιστοιχεί σε **4 μαθήματα Επιλογής** με κατανομή ένα μάθημα για κάθε κύκλο (ΕΑ, ΠΚ, ΨΓ, ΘΕ). Η δήλωση της Πτυχιακής καταχωρείται από τη Γραμματεία με την έναρξη των μαθημάτων.

**ΣΗΜΑΝΤΙΚΗ ΣΗΜΕΙΩΣΗ:** Σύμφωνα με τις μεταβατικές διατάξεις του προγράμματος σπουδών 2015, ο οποίος ισχύει για τους φοιτητές που το ακαδημαϊκό έτος 2015-2016 βρίσκονταν στο 1ο εξάμηνο σπουδών, ισχύουν τα ακόλουθα: Για τα επόμενα ακαδημαϊκά έτη θα εφαρμόζονται, παράλληλα, δύο οδηγοί Σπουδών: ο Ο.Σ. του 2012 και ο νέος Ο.Σ. του 2015. Διαφοροποιήσεις ως προς την εφαρμογή του Ο.Σ. του 2012 θα υπάρχουν στις παρακάτω περιπτώσεις: α) στην Ελληνική Νοηματική Γλώσσα: για τους φοιτητές που την έχουν δηλώσει ως ξένη γλώσσα, πρώτη ή δεύτερη, συνεχίζει να ισχύει η δήλωση αυτή ενώ όσοι φοιτητές έχουν δηλώσει άλλη ως πρώτη ξένη γλώσσα και σκόπευαν να δηλώσουν την Ε.Ν.Γ. ως δεύτερη ξένη γλώσσα στην πορεία των σπουδών τους μπορούν να το κάνουν αυτό, για τελευταία φορά, το ακαδημαϊκό έτος 2015-2016. β) Η Πρακτική Άσκηση του 4ου έτους, δηλ. στις Σχολικές Μονάδες Ειδικής Αγωγής, παίρνει την νέα ονομασία και υλοποιείται με τον τρόπο που ορίζει ο νέος Οδηγός Σπουδών και για τους φοιτητές που ακολουθούν άλλον οδηγό σπουδών. γ) Μαθήματα που καταργούνται και ήταν υποχρεωτικά στους προηγούμενους οδηγούς σπουδών, για τους φοιτητές που τους ακολουθούν, αν δεν μπορέσουν να τα διδαχθούν έως ότου ο φοιτητής συμπληρώσει όλες τις υπόλοιπες προϋποθέσεις για τη λήψη πτυχίου, υποχρεούνται να τα «αντικαταστήσουν» επιλέγοντας άλλο μάθημα του ιδίου κύκλου με το υποχρεωτικό μάθημα.

**ΠΕΡΙΟΡΙΣΜΟΙ**:

1. Οι φοιτητές ΔΕΝ μπορούν να δηλώσουν μαθήματα μεγαλύτερου εξαμήνου από αυτό που ανήκουν. Εξαίρεση αποτελούν οι φοιτητές του 6ου εξαμήνου οι οποίοι μπορούν να δηλώσουν και μαθήματα του 8ου εξαμήνου.
2. Από προσφερόμενα μαθήματα άλλων τμημάτων, ο φοιτητής μπορεί να επιλέξει έως 6 μαθήματα, **σε όλη τη διάρκεια των σπουδών του**. Τα μαθήματα αυτά **έχουν συχνά περιορισμό** ως προς τον αριθμό των φοιτητών που δέχονται. Το μηχανογραφικό σύστημα δέχεται τις αιτήσεις με σειρά προτεραιότητας και μετά κλειδώνει.
3. Όταν αλλάζετε μάθημα «Επιλογής» ΔΕΝ δικαιούστε σύγγραμμα για το νέο μάθημα.
4. Για τη γλώσσα μπορείτε να πάρετε ένα σύγγραμμα/εξάμηνο π.χ. θα δηλώσετε σύγγραμμα ή για την Νοηματική ή για τα Αγγλικά, ΟΧΙ και για τα δύο.
5. Φοιτητές που έχουν τελειώσει την κανονική διάρκεια σπουδών (8 εξάμηνα) δηλώνουν **όσα μαθήματα χρωστούν** και μόνο**, ανεξαρτήτως εξαμήνου,** με περιορισμό τα 11 μαθήματα το εξάμηνο.

**Β. Βασικοί πίνακες Οδηγού Σπουδών 2012**

**Πίνακας δήλωσης μαθημάτων**

|  |  |  |  |  |  |  |
| --- | --- | --- | --- | --- | --- | --- |
| **Εξάμηνο** | **ν** | Μαθήματα  (max) | **Υ**ποχρεωτικά | **Ε**πιλογής | **Χ**ρωστούμενα | **Π**ιστωτικές **Μ**ονάδες |
| **2ο** | **8** | **8** | 5 | 3 | - | 30: **Υ+Ε** [19,5+10,5] |
| **4ο** | **8** | **10** | 5 | 3 | 2 | 30: **Υ+Ε** [19,5+10,5] |
| **6ο** | **7** | **9** | 4 | 3 | 2 | 30: **Υ+ΠΑ+Ε** [12+7,5+10,5] |
| **8ο** | **7** | **11** | 1 | 6 | 4 | 30: **ΠΑ+Ε** [9+21] |
| **>8ου** | - | **11** | | | | |

***Σημείωση****:*

* *Από το 1ο έως το 4ο εξάμηνο στα υποχρεωτικά μαθήματα περιλαμβάνεται και η Ξένη Γλώσσα*
* *Από το 5ο έως το 8ο εξάμηνο στα υποχρεωτικά μαθήματα περιλαμβάνεται και η* ***Π****ρακτική* ***Ά****σκηση (ΠΑ)*
* *Η τελευταία στήλη του πίνακα περιέχει το σύνολο των ECTS μονάδων για τα Υποχρεωτικά και τα Επιλογής*
* *Φοιτητής του τελευταίου έτους που αναγκαστικά θα αντικαταστήσει Επιλογής μάθημα επειδή ΔΕΝ προσφέρεται πλέον από το ΠΤΕΑ, να επικοινωνήσει με τη Γραμματεία.*

**Μαθήματα/κατηγορία για την απόκτηση πτυχίου 240 ECTS**

|  |  |  |  |
| --- | --- | --- | --- |
| **Κατηγορία** | **Μαθήματα** | **ΠΜ ή ECTS** | **Σύνολο ΕCTS** |
| **Υποχρεωτικά [30 μαθήματα]** | | | |
| ΕΑ=**9**, ΠΚ=**3**, ΨΓ=**5**, ΘΕ=**5** | 22 | 4 | EA=36 ΠΚ=12 ΨΓ=20 ΘΕ=20  Σύνολο: **88** |
| Ξένη γλώσσα | 4 | 3,5 | **14** |
| Πρακτική άσκηση | 4 | 2x7,5 και 2x9 | **33** |
| **Επιλογής [30 μαθήματα]** | | | |
| ΕΑ=**12**, ΠΚ=**4**, ΨΓ=**8**, ΘΕ=**6** | 30 | 3,5 | EA=42 ΠΚ=14 ΨΓ=28 ΘΕ=21  Σύνολο: **105** |
| **Σύνολο:** | **60** |  | **240** |

*ΠΜ = Πιστωτικές Μονάδες ή ECTS*

**Κατανομή / κύκλο των 240 ECTS μονάδων που απαιτούνται για την λήψη πτυχίου:**

Ειδικής Αγωγής (ΕΑ) = 36 + 42 = **78**

Παιδαγωγικά – Κοινωνιολογία (ΠΚ) = 12 + 14= **26**

Ψυχολογία – Γλώσσα (ΨΓ) = 20 + 28 = **48**

Θετικές Επιστήμες (ΘΕ) = 20 + 21 = **41**

Ξένη γλώσσα (ΞΓ) = **14**

Πρακτική Άσκηση (ΠΑ) = **33**

**Σύνολο: 240**

**Γ. Οδηγίες για την Ηλεκτρονική Γραμματεία**

1. Αν κάνετε τη δήλωση από υπολογιστή συνδεδεμένο στο εσωτερικό δίκτυο του Πανεπιστημίου (π.χ. Εργαστήριο ΤΠΕ του ΠΤΕΑ, ασύρματο δίκτυο Παπαστράτου), αγνοήστε αυτό το ΒΗΜΑ. Σε κάθε άλλη περίπτωση κατεβάστε και εγκαταστήστε από την διεύθυνση http://it.uth.gr/services/eikoniko-idiotiko-diktyo-vpn, το **Εικονικό Ιδιωτικό δίκτυο (VPN),** ακολουθώντας προσεκτικά τις οδηγίες.
2. Μπαίνετε στην **Ηλεκτρονική Γραμματεία**. Από την κεντρική σελίδα του Π.Θ. [www.uth.gr](http://www.uth.gr) επιλέξτε «Φοιτητές», «Ηλεκτρονική Γραμματεία». Στη συνέχεια για την είσοδό σας χρησιμοποιείτε το όνομα χρήστη/**username** και τον κωδικό πρόσβασης/**password** που σας έχει δοθεί (όπως: ΕΥΔΟΞΟΣ, ακαδημαϊκή ταυτότητα και e-mail *username*@sed.uth.gr). Στην ηλεκτρονική γραμματεία μπορείτε να κάνετε δηλώσεις, να δείτε τη βαθμολογία σας σε όλα τα μαθήματα που έχετε περάσει, να υποβάλλετε ηλεκτρονική αίτηση για την έκδοση πιστοποιητικού, κ.α. Για τη χρήση όλων των δυνατοτήτων της εφαρμογής, διαβάστε τις αναλυτικές οδηγίες στην ιστοσελίδα του ΠΤΕΑ.
3. Από το μενού της Ηλεκτρονικής Γραμματείας, πατήστε **Δηλώσεις**, η Δήλωσή μου, Προσθήκη, τσεκάρετε τα μαθήματα της δήλωσης που θέλετε, Εισαγωγή στη δήλωση. Για να δείτε τα μαθήματα της **γλώσσας** επιλέξτε πρώτα «***Επιλογή ομάδας μαθημάτων***» και διαλέξτε τη γλώσσα που επιθυμείτε και στη συνέχεια προσθέστε στη δήλωσή σας το μάθημα της γλώσσας π.χ. «Αγγλικά 1».

Για να δηλώσετε **Πρακτική άσκηση** (στο 5ο εξάμηνο) πατήστε πρώτα «Επιλογή κατεύθυνσης» επιλέξτε την κατεύθυνση που επιθυμείτε (Δασκάλων ή Νηπιαγωγών») και μετά δηλώστε το μάθημα της Πρακτικής. Στο τέλος μη ξεχάσετε να πατήστε το πλήκτρο [**Αποστολή]**, ώστε να αποσταλεί η δήλωση στη Γραμματεία.

1. Ο αριθμός των μαθημάτων που δηλώνετε, πρέπει να είναι σύμφωνος με αυτό που προβλέπει ο Οδηγός Σπουδών του ΠΤΕΑ στον οποίο ανήκετε (κανόνες δήλωσης).
2. Λίγες ημέρες μετά το τέλος των δηλώσεων, , ελέγξτε **ΟΠΩΣΔΗΠΟΤΕ** πάλι τη δήλωση σας. Κατόπιν θα δηλώστε στον **Εύδοξο** συγγράμματα ΜΟΝΟ για τα μαθήματα τα οποία υπάρχουν στη δήλωση μαθημάτων σας, όταν βγει η αντίστοιχη ανακοίνωση ότι ξεκίνησαν οι δηλώσεις συγγραμμάτων.
3. Ο φοιτητής **μπορεί να μεταβάλει τη δήλωσή του** έως την ημερομηνία λήξης των δηλώσεων στο σύστημα της ηλεκτρονικής Γραμματείας.

**Ανάκτηση κωδικών**

Εάν χάσατε, ξεχάσατε ή δεν γνωρίζετε τον κωδικό που αφορά τις υπηρεσίες δικτύου, θα πρέπει να πάρετε ΝΕΟ κωδικό ανάκτησης (μίας χρήσης), από το γραφείο 11Β, 1ος όροφος, «*Κυριαζής Βαΐτσης*». Να έχετε μαζί σας ένα έγγραφο ταυτοπροσωπίας (αστυνομική ή ακαδημαϊκή ταυτότητα ή δίπλωμα κ.λπ.) ή εξουσιοδότηση. Οι κωδικοί ΔΕΝ δίνονται τηλεφωνικά ή μέσω e-mail για λόγους ασφάλειας.